stanford-oval/wikipedia huggingface dataset:
อี ดง-ก็อน

| อี ดง-ก็อน |
| --- | --- |
อี ดง-ก็อน ในเดือนตุลาคม ค.ศ. 2019
เกิด:  (1980-07-26) 26 กรกฎาคม ค.ศ. 1980 (44 ปี) เขตกังนัม โซล, เกาหลีใต้
อาชีพ: นักแสดง นักร้อง
ปีปฏิบัติงาน: ค.ศ. 1998–ปัจจุบัน
ตัวแทน: เอฟเอ็นซีเอนเตอร์เทนเมนต์
คู่สมรส: โช ยุน-ฮี (สมรส 2017; หย่า 2020)
บุตร: 1

ชื่อเกาหลี
ฮันกึล: 이동건
ฮันจา: 李東健
อาร์อาร์: I Donggeon 
เอ็มอาร์: Ri Tonggǒn 
 
เว็บไซต์: เว็บไซต์ทางการ
อี ดง-ก็อน (อักษรโรมัน: Lee Dong-gun; เกาหลี: 이동건; อาร์อาร์: I Dong-geon; เอ็มอาร์: Yi Tong-gǒn, เสียงอ่านภาษาเกาหลี: /i.doŋɡʌn/; เกิด 26 กรกฎาคม ค.ศ. 1980) เป็นนักร้อง นักแสดง และนายแบบชาวเกาหลีใต้
อาชีพ

เขาเริ่มต้นงานบันเทิงด้วยการเป็นนักร้อง ผลงานชิ้นแรกในปี 1998 เป็นนักร้องออกอัลบั้มแนว R&B ชื่อ Time To Fly และ Much More ในปี 2000
กระแสตอบรับทั้งสองอัลบั้มออกมาไม่ดีนัก จึงหันเหสู่งานแสดงเป็นตัวประกอบเรื่อง Ad Madness ปี 1999 ต่อด้วยละครตลก Three Friends ปี 2000
แล้วโด่งดังสุดๆ จากงานร่วมทุนสร้างระหว่างเกาหลีและญี่ปุ่นเรื่อง Friends ปี 2002  จากนั้น รับบทนำเรื่อง Ring Ring และ Ruler of Your Own World 
ในบทพระรองที่ถูกจับตามากขึ้นในฐานะนักแสดงฝีมือดีอีกคนหนึ่งในเวลานั้นถึงปี 2003 เล่นละครย้อนยุคเรื่อง Forever Love
ให้สถานี MBC ก่อน Sang Doo และ Let"s Go To School ช่อง KBS นับเป็นละครสร้างชื่ออีกเรื่อง 
ปลายปีมีละครแนวครอบครัว A Problem At My Younger Brother"s House ช่อง SBS  ต้นปี 2004 รับบทนำในละครสุดฮิต Sweet 18
ทางสถานี KBS ตามด้วย Lovers in Paris ละครเรตติ้งสูงสุดแห่งปี ทางสถานีโทรทัศน์ SBS และละครร่วมทุนสร้างเกาหลีใต้-ญี่ปุ่น Stained Glass
หรือ หนึ่งเขา สองเรา รักนี้ชั่วนิรันดร์ ส่วนภาพยนตร์ ได้แก่ Family และ My Boyfriend is Type-B มีถ่ายแบบและโฆษณาบ้าง ดนตรีก็ไม่ได้ทิ้ง
เขาร้องเพลงประกอบละคร Friends และ Stained Glass ทั้งขยายผลงาน 2 อัลบั้มสู่ญี่ปุ่นด้วย รางวัลการันตีความสามารถได้แก่ Most Popular Awards ปี 2005
Best Acting Awards และ Best 10 Star Awards จากสถานีโทรทัศน์ SBS ปี 2004 Best Dresser จาก TV.Fashion Beauty Award 
และ Best Star Awards ปี 2004
ปัจจุบัน สังกัดเอเจนซี่ fnc entertainment ต้นสังกัดเดียวกับ FT ISLAND, CN BLUE,AOA
ผลงาน > ละครโทรทัศน์

ภารกิจรักครั้งสุดท้าย (2019)
7 วันบัลลังก์ราชินี (KBS2,2017) รับบท ย็อนซันกุน
Super Daddy Yeol
(TVN,2015)
Marry Him if You Dare (KBS2,2013)
Star's Lover (SBS, 2008) cameo
When It's At Night (MBC, 2008)
Perhaps Love (TV Mnet, 2007)
Smile Again (SBS, 2006)
Stained Glass (SBS/TBS, 2004)
Lovers in Paris (SBS, 2004)
Sweet 18 (KBS2, 2004)
No Chun-Hyang vs. Ahn Mong-Ryong (MBC, 2003)
A Problem At My Younger Brother's House (SBS, 2003)
Sang Doo, Let's Go To School (KBS, 2003)
Forever Love (MBC, 2003)
Ruler of Your Own World (MBC, 2002)
Ring Ring (MBC, 2002)
Friends (MBC, 2002)
Can't Help Being Born Well! (KBS, 2001)
Three Friends (MBC, 2000)
Ad Madness (MBC, 1999)
ผลงาน > เพลงประกอบละคร

2004: A reum da woon sa jak - Lovers in Paris Forever OST
2004: Friend - Stained Glass OST
2000: El Dorado - A Tale of Autumn OST
ผลงาน > ภาพยนตร์

Changing Partners (2007)
My Boyfriend Is Type-B (2005)
Family (2002)
ผลงาน > รางวัลที่ได้รับ

2008 MBC Drama Awards: Excellence Award - Actor
2005 41st Baeksang Arts Awards: Popularity Award
2004 SBS Drama Awards: Best Actor Award
2004 SBS Drama Awards: Top Ten Stars Award
2004 Dong-a TV Fashion Beauty Awards: Best Dresser
2004 Andre Kim Best Star Awards: Best Star Award
ผลงาน > ผลงานเพลง

อัลบั้ม Time To Fly (1998)
อัลบั้ม Much More (2000)
แหล่งข้อมูลอื่น

Lee Dong-gun ที่เฟซบุ๊ก (เกาหลี)
Lee Dong-gun ที่อินเทอร์เน็ตมูวีเดตาเบส
อึ่ง หสิตะเสน

| อึ่ง หสิตะเสน |
| --- | --- |

เกิด: อึ่ง อภัยกุล ณ อยุธยา
คู่สมรส: กรมพระราชวังบวรวิไชยชาญ เปล่ง หสิตะเสน
บุตร: ปริก หสิตะเสน แส หสิตะเสน
บิดามารดา: หม่อมหลวงชม อภัยกุล
อึ่ง หสิตะเสน เดิมคือ เจ้าจอมอึ่ง เป็นอดีตพระสนมในกรมพระราชวังบวรวิไชยชาญ เป็นนางละครในเจ้าคุณจอมมารดาเอม หม่อมครูอึ่งเป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ ภายหลังจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล
ประวัติ

อึ่งเป็นธิดาของหม่อมหลวงชม อภัยกุล[ต้องการอ้างอิง] ต่อมาได้เข้ามาเป็นตัวละครในเจ้าคุณจอมมารดาเอม ซึ่งคณะละครนั้นได้ตกทอดไปถึงกรมพระราชวังบวรวิไชยชาญพระราชโอรสในเจ้าคุณจอมมารดาเอม ต่อมาได้ถวายตัวเป็นพระสนมในกรมพระราชวังบวรวิไชยชาญมีบรรดาศักดิ์เป็น เจ้าจอมอึ่ง
ต่อมาจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล ไปสมรสกับเปล่ง หสิตะเสน มีบุตรธิดา 2 คนคือ
ปริก (ช.) เป็นพระอาจารย์สอนตีขิมแก่เจ้านายหลายพระองค์
แส (ญ.)
ภายหลังได้เข้ามาเป็นครูละครวังสวนกุหลาบ เป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ อึ่งมีความเชี่ยวชาญในกระบวนลีลาท่ารำตัวพระทุกประเภท ได้เป็นครูให้กับละครคณะต่างๆ อาทิ ละครหลวงในพระบาทสมเด็จพระปกเกล้าเจ้าอยู่หัว อึ่งสิ้นชีวิตเมื่อใดไม่ปรากฏ แต่สันนิษฐานว่าสิ้นชีวิตหลังหม่อมครูนุ่ม
ผลงาน

ท่ารำเพลงช้าเพลงเร็วของตัวพระที่เป็นแบบแผนของวิทยาลัยนาฏศิลปในปัจจุบัน ซึ่งคุณครู ลมุล ยมะคุปต์ ได้เป็นผู้วางรูปแบบไว้
กระบวนท่ารำของ พระอรชุน พระอินทร์ ในเรื่องรามเกียรติ์
กระบวนท่ารำของท้าวสามล พระสังข์ ในเรื่องสังข์ทอง
กระบวนท่ารำ พระอุณรุท พระบรมจักรกฤษณ์ ในเรื่องอุณรุท
กระบวนท่ารำ จรกา ในเรื่อง อิเหนา
กระบวนท่ารำ รามปรศุ พระคเณศร์ ในเรื่องอิเหนา
อึ่งมีศิษย์คนสำคัญอาทิ ท่านผู้หญิงแผ้ว สนิทวงศ์เสนี และเฉลย ศุขะวณิช ศิลปินแห่งชาติ สาขาศิลปะการแสดง พ.ศ. 2530 และครูลมุล ยมะคุปต์
เฉือน

| เฉือน |
| --- | --- |

กำกับ: ก้องเกียรติ โขมศิริ
เขียนบท: วิศิษฏ์ ศาสนเที่ยง   ก้องเกียรติ โขมศิริ
อำนวยการสร้าง: เจริญ เอี่ยมพึ่งพร
นักแสดงนำ: อารักษ์ อมรศุภศิริ  ฉัตรชัย เปล่งพานิช   เจสสิกา ภาสะพันธุ์   สนธยา ชิตมณี
กำกับภาพ: ธนชาติ บุญหล้า
ตัดต่อ: สุนิตย์ อัศวินิกุล
ดนตรีประกอบ: วานิลลา สกาย
ผู้จัดจำหน่าย: ไฟว์สตาร์
วันฉาย: 22 ตุลาคม 2552
ประเทศ:  ไทย
ภาษา: ไทย
ทำเงิน: 6 ล้านบาทเศษ
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
เฉือน (อังกฤษ: Slice) เป็นภาพยนตร์ สยองขวัญ สืบสวนสอบสวน ก้องเกียรติ โขมศิริ กำกับ วิศิษฏ์ ศาสนเที่ยง เขียนบท อารักษ์ อมรศุภศิริ กับฉัตรชัย เปล่งพานิช นำแสดง เริ่มฉายในโรงภาพยนตร์ ณ วันที่ 22 ตุลาคม 2552 และมีรายได้ทั้งสิ้น 6 ล้านบาทเศษ
นักแสดง

ฉัตรชัย เปล่งพานิช เป็น หมวดชิน
อารักษ์ อมรศุภศิริ เป็น ไท
ศิครินทร์ ผลยงค์ เป็น ไท (เด็ก)
อรรถพันธ์ พูลสวัสดิ์ เป็น นัท บุญหล้า (เด็ก)
เจสสิกา ภาสะพันธุ์ เป็น น้อย
สนธยา ชิตมณี เป็น จ่าแหลม
การตอบรับ

ภาพยนตร์เรื่องนี้ได้รับคำวิจารณ์ที่ค่อนข้างดีเยี่ยม แต่ในสัปดาห์แรกที่เข้าฉาย มีรายได้เพียง 2.6 ล้านบาท และโดยรวมมีรายได้ 6 ล้านบาทเศษ
แหล่งข้อมูลอื่น

เว็บไซต์ภาพยนตร์ เก็บถาวร 2021-05-27 ที่ เวย์แบ็กแมชชีน
เฉือน ฆาตกรรมรำลึก (Slice) เก็บถาวร 2010-01-11 ที่ เวย์แบ็กแมชชีน
เฉือน ฆาตกรรมรำลึก (2009) ที่สยามโซน
เฉือน ที่อินเทอร์เน็ตมูวีเดตาเบส
ชีวประวัติ เฉือน ที่ ฐานข้อมูลภาพยนตร์ไทย
| ด ค กผลงานของวิศิษฏ์ ศาสนเที่ยง |
| --- | --- |
กำกับภาพยนตร์: ฟ้าทะลายโจร (2543) • หมานคร (2547) • เปนชู้กับผี (2549) •  อินทรีแดง (2553) • รุ่นพี่ (2558)
บทภาพยนตร์: 2499 อันธพาลครองเมือง (2540) • นางนาก (2542) • ฟ้าทะลายโจร (2543) • หมานคร (2547) • เฉือน (2552)
ตลาดน้ำบางพลี

ตลาดน้ำบางพลี หรือ ตลาดน้ำโบราณบางพลี เป็นตลาดน้ำที่มีชื่อเสียงและเก่าแก่แห่งหนึ่ง ตั้งอยู่ในพื้นที่ตำบลบางพลีใหญ่ อำเภอบางพลี จังหวัดสมุทรปราการ
เป็นตลาดเก่าแก่ตั้งอยู่ริมคลองสำโรง ลักษณะเป็นห้องแถวไม้โบราณ 2 ชั้น ปลูกติดต่อกันเป็นความยาวกว่า 500 เมตร อยู่ใกล้กับวัดบางพลีใหญ่ใน  เดิมมีชื่อว่า "ตลาดศิริโสภณ" สันนิษฐานว่าชาวจีนเป็นผู้เข้ามาเปิดร้านในตลาดนี้ราว พ.ศ. 2400 ตรงกับรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ ๔) เดิมเป็นชุมชนใหญ่มีความรุ่งเรืองมากในอดีต โดยเป็นตลาดขนส่งจากภาคตะวันออกชายฝั่งทะเลสู่กรุงเทพมหานคร เนื่องจากการคมนาคมในสมัยนั้นใช้เส้นทางเรือเป็นหลัก
ตลาดน้ำบางพลี เกิดอุบัติเหตุไฟไหม้ครั้งใหญ่เมื่อเวลาประมาณ 21.30 น. ของวันที่ 20 พฤษภาคม พ.ศ. 2557 โดนไฟเผาวอดไปประมาณ 16 คูหา เจ้าหน้าที่ดับเพลิงใช้เวลากว่า 3 ชั่วโมง ใช้รถดับเพลิงกว่า 20 คัน จึงดับเพลิงแล้วเสร็จ สันนิษฐานว่าสาเหตุเกิดจากไฟฟ้าลัดวงจร
ตลาดน้ำบางพลี ถือเป็นตลาดน้ำที่มีความเก่าแก่ มีประวัติศาสตร์ เนื่องจากเป็นสถานที่ ๆ มีวิถีชีวิตเรียบง่ายและมีวัฒนธรรมที่ดีงามสั่งสมอยู่มากมาย เป็นแหล่งจำหน่ายสินค้านานาชนิด ทั้งอาหาร, ของใช้ต่าง ๆ, ของประดับตกแต่งบ้าน, เสื้อผ้า, สัตว์เลี้ยง กอรปกับมีทิวทัศน์ของคลองสำโรงที่ประดับประดาไปด้วยเรือพายขายขนม ผลไม้ตามฤดูกาลของชาวบางพลีที่พายไปมา รวมถึงเรือที่ผู้ที่อาศัยอยู่ในพื้นที่ที่ยังใช้สัญจรไปมาในชีวิตประจำวันด้วย
พื้นที่บริเวณย่านตลาดน้ำบางพลี มีการจัดกิจกรรมและงานเทศกาลหลายงาน มีประเพณีอันเป็นเอกลักษณ์ ได้แก่ ประเพณีรับบัว-โยนบัว จัดขึ้นในวันที่ 13 ค่ำ เดือน 11 เพื่อสักการะหลวงพ่อโต
แหล่งข้อมูลอื่น

แผนที่และภาพถ่ายทางอากาศของ ตลาดน้ำบางพลี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°36′13″N 100°42′45″E﻿ / ﻿13.603497°N 100.712394°E﻿ / 13.603497; 100.712394
กองทัพกาบอง

| กองทัพกาบอง |
| --- | --- |
Forces armées gabonaises

ก่อตั้ง: ค.ศ. 1960
เหล่า: กองทัพบก (L'Armee de Terre)  กองทัพเรือ (Marine nationale)  กองทัพอากาศ (Armee de l'Air)  ทหารตำรวจแห่งชาติ (Gendarmerie) 
ผู้บังคับบัญชา
ประธานาธิบดี: อาลี บองโก ออนดิมบา
รัฐมนตรีว่าการกระทรวงกลาโหม: Rose Christiane Raponda
ประธานคณะเสนาธิการทหาร: Jean Claude Ella-Ekogha
กำลังพล
อายุเริ่มบรรจุ: 20 years of age
ยอดประจำการ: 5,000 (2017)
รายจ่าย
งบประมาณ: $81.52 million (FY17)
ร้อยละต่อจีดีพี: =0.55% (FY17)
อุตสาหกรรม
แหล่งผลิตนอกประเทศ:  ฝรั่งเศส  สหรัฐอเมริกา
บทความที่เกี่ยวข้อง
ประวัติ: รัฐประหารในกาบอง พ.ศ. 2507   ความขัดแย้งในสาธารณรัฐแอฟริกากลาง (พ.ศ. 2555–ปัจจุบัน)
ยศ: ยศทหาร   เครื่องอิสริยาภรณ์
กองทัพกาบอง (ฝรั่งเศส: Forces armées gabonaises; "FAG") เป็นชื่อกองทัพอย่างเป็นทางการของประเทศกาบอง ก่อตั้งขึ้นเมื่อ พ.ศ. 2503
สมเด็จพระที่นั่งสุริยาศน์อมรินทร์

| สมเด็จพระที่นั่งสุริยาศน์อมรินทร์ |
| --- | --- |
พระเจ้าเอกทัศ
พระบรมรูปสมเด็จพระที่นั่งสุริยาศน์อมรินทร์ วัดละมุด อำเภอนครหลวง จังหวัดพระนครศรีอยุธยา
พระเจ้ากรุงศรีอยุธยา
ครองราชย์: พ.ศ. 2301 - พ.ศ. 2310
ก่อนหน้า: สมเด็จพระเจ้าอุทุมพร
ถัดไป: สมเด็จพระเจ้ากรุงธนบุรี (อาณาจักรธนบุรี)
สมุหนายก:  ดูรายชื่อ เจ้าพระยาอภัยราชา (ประตูจีน)   พระยาพระคลัง 

พระราชสมภพ: พ.ศ. 2252
สวรรคต: พ.ศ. 2310 (58 พรรษา)
มเหสี: กรมขุนวิมลพัตร
พระสนม: เจ้าจอมมารดาเพ็ง เจ้าจอมมารดาแม้น
พระราชบุตร: เจ้าฟ้าหญิงสิริจันทรเทวี พระองค์เจ้าหญิงสตันสรินทร์ พระองค์เจ้าชายประเวศกุมาร พระองค์เจ้าหญิงสูรา (รุจจาเทวี) พระองค์เจ้าชายสุทัศน์ (กุมารา)
ราชวงศ์: บ้านพลูหลวง
พระราชบิดา: สมเด็จพระเจ้าอยู่หัวบรมโกศ
พระราชมารดา: กรมพระเทพามาตุ (พลับ)
พระเจ้าเอกทัศ หรือ สมเด็จพระบรมราชาที่ 3 หรือ สมเด็จพระที่นั่งสุริยาศน์อมรินทร์ เป็นพระมหากษัตริย์ไทยรัชกาลที่ 6 และเป็นรัชกาลสุดท้ายแห่งราชวงศ์บ้านพลูหลวง ทรงครองราชย์ระหว่าง พ.ศ. 2301 — พ.ศ. 2310 มีพระราชสมัญญานามที่สามัญชนเรียกกันอย่างลับว่า ขุนหลวงขี้เรื้อน เนื่องจากพระฉวี (ผิวหนัง) เป็นโรคผิวหนัง โรคเรื้อน หรือโรคกลากเกลื้อน
พระราชประวัติ > ก่อนครองราชย์

สมเด็จพระบรมราชา มีพระนามเดิมว่าเจ้าฟ้าเอกทัศ เป็นพระราชโอรสในสมเด็จพระเจ้าอยู่หัวบรมโกศ ประสูติแต่กรมหลวงพิพิธมนตรี (พระพันวัสสาน้อย) เมื่อพระราชบิดาปราบดาภิเษกในปี พ.ศ. 2275 จึงโปรดให้ตั้งเป็นกรมขุนอนุรักษ์มนตรี
หนึ่งปีก่อนสมเด็จพระเจ้าอยู่หัวบรมโกศสวรรคต พระองค์ทรงแต่งตั้งเจ้าฟ้ากรมขุนพรพินิต พระอนุชาของเจ้าฟ้าเอกทัศ ให้เป็นกรมพระราชวังบวรสถานมงคล แต่เจ้าฟ้ากรมขุนพรพินิตทูลว่า เจ้าฟ้ากรมขุนอนุรักษ์มนตรี พระเชษฐา ยังคงอยู่ขอพระราชทานให้เป็นกรมพระราชวังบวรสถานมงคลน่าจะสมควรกว่าสมเด็จพระเจ้าอยู่หัวบรมโกศจึงตรัสว่า กรมขุนอนุรักษ์มนตรีนั้น เป็นวิสัยพระทัยปราศจากความเพียร ถ้าจะให้ดำรงฐานานุศักดิ์อุปราชสำเร็จราชกิจกึ่งหนึ่ง ก็จะเกิดวิบัติฉิบหายเสีย เห็นแต่กรมขุนพรพินิจ กอปรด้วยสติปัญญาฉลาดเฉลียว ควรจะดำรงเศวตฉัตรรักษาแผ่นดินได้  แล้วรับสั่งกับกรมขุนอนุรักษ์มนตรีว่า "จงไปบวชเสีย อย่าอยู่ให้กีดขวาง" กรมขุนอนุรักษ์มนตรีเกรงพระราชอาญาจึงจำพระทัยทูลลาผนวชไปประทับ ณ วัดละมุดปากจั่น ส่วนเจ้าฟ้ากรมขุนพรพินิตได้รับอุปราชาภิเษกเป็นกรมพระราชวังบวรสถานมงคลแทน
พระราชประวัติ > การเสด็จขึ้นครองราชย์

เมื่อสมเด็จพระเจ้าอยู่หัวบรมโกศเสด็จสวรรคตในปี พ.ศ. 2301สมเด็จพระเจ้าอุทุมพรเสด็จขึ้นครองราชย์ ระหว่างนั้นกรมขุนอนุรักษ์มนตรีเสด็จมาประทับ ณ พระที่นั่งสุริยาศน์อมรินทร์ ราว 2 เดือนต่อมา สมเด็จพระเจ้าอุทุมพรเสด็จไปถวายราชสมบัติแก่กรมขุนอนุรักษ์มนตรีแล้วเสด็จออกผนวช ประทับ ณ วัดประดู่ทรงธรรม กรมขุนอนุรักษ์มนตรีจึงเสด็จขึ้นราชาภิเษก ณ พระที่นั่งสรรเพชญปราสาท ทรงพระนามว่าสมเด็จพระบรมราชามหาอดิศร บวรสุจริต ทศพิธธรรมธเรศ เชษฐโลกานายกอุดม บรมนาถบรมบพิตรพระพุทธเจ้าอยู่หัว
พระราชประวัติ > สงครามคราวเสียกรุงครั้งที่สอง

ในระหว่างที่พระองค์ครองราชย์ พระเจ้าอลองพญาได้ยกกองทัพเข้ามาตีกรุงศรีอยุธยาเมื่อปี พ.ศ. 2303 พระเจ้าเอกทัศได้ทรงขอให้สมเด็จพระเจ้าอุทุมพรลาผนวชมาช่วยบัญชาการรบ แต่พระเจ้าอลองพญาประชวรสวรรคตเสียก่อน
ต่อมาใน พ.ศ. 2307 พระเจ้ามังระ โอรสของพระเจ้าอลองพญา ได้เป็นพระเจ้าอังวะและส่งกองทัพมาตีกรุงศรีอยุธยาอีก ให้เกณฑ์กองทัพกว่า 70,000 นาย ยกเข้าตีเมืองสยาม 2 ทาง ทางทิศใต้เข้าตีเข้าทางเมืองมะริด ส่วนทางตอนเหนือตีลงมาจากแคว้นล้านนา และบรรจบกันที่กรุงศรีอยุธยาเป็นศึกขนานกันสองข้างโดยได้ล้อมกรุงศรีอยุธยานาน 1 ปี 2 เดือน ก็เข้าพระนครได้ เมื่อวันที่ 7 เมษายน พ.ศ. 2310
ในพงศาวดารฉบับหอแก้วและคองบองของพม่า ได้บรรยายให้เห็นว่าในสงครามครั้งนี้ ผู้ปกครองกรุงศรีอยุธยาเองก็ได้เตรียมการและกระทำการรบอย่างเข้มแข็ง มิได้เหลวไหลอ่อนแอ
พระราชประวัติ > การสวรรคต

สาเหตุการเสด็จสวรรคตของพระเจ้าเอกทัศมีสันนิษฐานไว้หลายข้อ ในหลักฐานของไทยส่วนใหญ่บันทึกไว้ว่าพระองค์เสด็จสวรรคตจากการอดพระกระยาหารเป็นเวลานานกว่า 10 วัน หลังจากที่เสด็จหนีไปซ่อนตัวที่ป่าบ้านจิก ใกล้กับวัดสังฆาวาส ทหารพม่าเชิญเสด็จไปที่ค่ายโพธิ์สามต้น เมื่อเสด็จสวรรคต นายทองสุกได้นำพระบรมศพไปฝังไว้ที่โคกพระเมรุ ตรงหน้าพระวิหารพระมงคลบพิตร ต่อมา สมเด็จพระเจ้ากรุงธนบุรีได้ทรงอัญเชิญพระบรมศพขึ้นถวายพระเพลิงตามโบราณราชประเพณี
ฝ่ายพงศาวดารพม่าระบุว่า เกิดความสับสนระหว่างการหลบหนีในเหตุการณ์กรุงแตก จึงถูกปืนยิงสวรรคตที่ประตูท้ายวัง
ส่วนคำให้การของแอนโทนี โกยาตัน ตำแหน่ง หัวหน้าฝรั่งต่างด้าว (Head of the foreign Europeans) เมื่อวันที่ 26 เมษายน พ.ศ. 2311 มีว่า "กษัตริย์องค์ที่สูงวัย [พระเจ้าเอกทัศ] ถูกลอบปลงพระชนม์โดยชาวสยามเช่นเดียวกัน" หรือไม่พระองค์ก็ทรงวางยาพิษตนเอง
พระนาม

ขุนหลวงเอกทัศ (พงศาวดารเรื่องไทยรบพม่า พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ)
ขุนหลวงพระที่นั่งสุริยามรินทร์
ขุนหลวงสุริยามรินทร์ (พระราชหัตถเลขาเรื่องเสด็จประพาสลำน้ำมะขามเฒ่า และพระราชกระแสเรื่องจัดการทหาร มณฑลกรุงเทพฯ ในรัชกาลที่ ๕ พระราชนิพนธ์ของพระบาทสมเด็จพระจุลจอมเกล้าเจ้าอยู่หัว)
ขุนหลวงขี้เรื้อน  (พระราชกรัณยานุสร พระราชนิพนธ์ในรัชกาลที่ ๕ ของพระบาทสมเด็จพระจุลจอมเกล้าเจ้าอยู่หัว)
พระเจ้าขี้เรื้อน หรือ พระเจ้าขี้เรื้อนเกลื้อนกราก
พระเจ้าอยู่หัวพระที่นั่งสุริยาศน์อัมรินทร์
สมเด็จพระบรมราชาธิราช (พงศาวดารเรื่องไทยรบพม่า พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพ)
สมเด็จพระบรมราชาธิราชเจ้า
สมเด็จพระเอกทัศ หรือ สมเด็จพระเจ้าเอกทัศ (ประชุมพงษาวดาร ภาคที่ ๖ เรื่องไทยรบพม่าครั้งกรุงเก่า)
สมเด็จพระเจ้าเอกทัศน์
พระเจ้าเอกทัศ
พระราชาเอกทัศ (วรรณคดีเรื่อง สามกรุง พระนิพนธ์ของพระราชวรวงศ์เธอ กรมหมื่นพิทยาลงกรณ์)
สุริยามเรศ หรือ สุริยอมรอิศ (วรรณคดีเรื่อง สามกรุง พระนิพนธ์ของพระราชวรวงศ์เธอ กรมหมื่นพิทยาลงกรณ์)
พระที่นั่งราชาสุริยามรินทร์
เจ้าฟ้าเอกาทศราชา หรือ เจ้าฟ้าเอกาทัศ (มหาราชวงษ์พงษาวดารพม่า ฉบับแปลโดยนายต่อ)
พระอุปนิสัย

คำให้การขุนหลวงวัดประดู่ทรงธรรม กล่าวว่า :-
ฝ่ายพระบรมเอกทัศจึงประพฤติตามอย่างธรรมเนียมกษัตริย์แต่ก่อนมา พระองค์ก็บำรุงพระศาสนาครอบครองอาณาประชาราษฎรทั้งปวงตามประเพณี...พระองค์จึงบำรุงพระสาสนาแล้วครอบครองบ้านเมืองก็อยู่เย็นเป็นสุขมา แล้วพระองค์ก็สร้างอารามชื่อวัดลมุดแล้วสร้างวัดครุฑาวัดหนึ่ง พระองค์จึงฉลองเลี้ยงพระสงฆ์พันหนึ่งจึงถวายเครื่องไตรจีวรแลเครื่องสังเฆฏพันหนึ่ง เครื่องเทียบสิ่งละพัน ต้นกัลปพฤกษ์ก็พันหนึ่ง จึงแจกทานสารพัดสิ่งของนานา สิ่งละพัน แจกอาณาประชาราษฎรทั้งปวงเป็นอันมาก จึงปรายเงินทองวันละ ๑๐ ชั่ง เจ็ดวันเป็น ๗๐ ชั่ง จึงให้มีการมหรศพทั้งปวงสรรพสิ่งต่างๆ เป็นการใหญ่ถ้วน ๗ วัน แล้วพระองค์ จึงหลั่งน้ำทักขิโณทกให้ตกลงเหนือแผ่นพสุธาจึงแผ่กุศให้แก่สัตว์ทั้งปวงแล้วเสด็จคืนเข้ายังพระราชวัง พระองค์ตั้ง อยู่ในธรรมสุจริตบพิตรเสด็จไปถวายมนัสการพระศรีสรรเพ็ชญ์ทุกเพลามิได้ขาด พระบาทจงกรมอยู่เป็นนิตย์ บพิตรตั้งอยู่ในทศพิธ ๑๐ ประการ แล้ว ครอบครองกรุงขัณฑสีมา ทั้งสมณพราหมณาก็ชื่นชมยินดีปรีดิ์เป็นสุขนิราศทุกขภัย ด้วยเมตตาบารมี ทั้งฝนก็ดี บริบูรณพูนความสุขมิได้กันดาร ทั้งข้าว ปลาอาหารและผลไม้มีรสโอชา ฝูงอาณาประชาราษฎรแล้วชาวนิคมชนบทก็อยู่เย็นเกษมสาร มีแต่จักชักชวนกันทําบุญให้ทานและการขัณฑเสมา
คำให้การชาวกรุงเก่า แปลจากฉบับหลวงเมืองพม่า กล่าวว่า :-
พระเจ้ากรุงศรีอยุธยาพระองค์นี้ ทรงพระราชศรัทธาอุตสาหะ บําเพ็ญพระราชกุศลบริจาคพระราชทรัพย์เครื่องประดับอาภรณ์ทั้งปวง พระราชทานแก่ยาจกวณิพกเป็นอันมาก...
เพลงยาวนิราศพระราชนิพนธ์ของสมเด็จพระบวรราชเจ้ามหาสุรสิงหนาท เมื่อครั้งเสด็จไปตีเมืองพม่า เมื่อ พ.ศ. 2336 กล่าวว่า :-
| 0 | 1 | 2 |
| --- | --- | --- |
| ๏ ไม่รู้รอบประกอบในราชกิจ |  | ประพฤติการแต่ที่ผิดด้วยอิจฉา |
| สุภาษิตท่านกล่าวเปนราวมา |  | จะตั้งแต่งเสนาธิบดี |
| 0 | 1 | 2 |
| --- | --- | --- |
| ไม่ควรจะให้อัครฐาน |  | จะเสียการแผ่นดินกรุงศรี |
| เพราะไม่ฟังตำนานโบราณมี |  | จึงเสียทีเสียวงศ์กษัตรา |
— นิราสพระราชนิพนธ์ กรมพระราชวังบวรมหาสุรสิงหนาท.
เหตุการณ์ในรัชสมัย > นายสังข์แอบอ้างเก็บภาษีผักบุ้ง

ภาษีผักบุ้งของนายสังข์เป็นเหตุการณ์ที่เกิดขึ้นในสมัยอยุธยาตอนปลายตรงกับรัชกาลสมเด็จพระที่นั่งสุริยาศน์อมรินทร์ ปรากฎใน พระราชพงศาวดารกรุงศรีอยุธยาฉบับปลีก หมายเลข ๒/ก ๑๐๔ ฉบับเดียวเท่านั้น
เมื่อ พ.ศ. 2305 นายสังข์ มหาดเล็กบ้านคูจามแอบอ้างว่าเป็นพี่ชายของเจ้าจอมฟัก พระสนมเอก และ ปาน น้องสาวของตนก็เป็นพระสนมด้วยซึ่งมีอิทธิพลมากอยู่ ส่วน ญาติ ไหวดี กล่าวว่านายสังฆ์เป็นพี่ชายของหม่อมเพ็งกับหม่อมแม้น นายสังข์จึงกระทำฉ้อราษฎร์ตั้งข้อบังคับโดยไม่ได้รับอนุญาต ว่าหากใครเก็บผักบุ้งต้องเอามาขายแก่นายสังข์แต่เพียงผู้เดียวหากขายให้ผู้อื่นจะถูกปรับเงินไหม 5 ตำลึง (หรือ 20 บาท) รวมทั้งราษฎรที่ปลูกผักบุ้งจะต้องเสียภาษีตามขนาดแพผักบุ้ง นายสังข์รับซื้อผักบุ้งโดยกดราคาผักบุ้งแล้วไปขายในท้องตลาดแล้วขึ้นราคาแพง เป็นการผูกขาดภาษีลักษณะเป็นนายทุนผูกขาดสินค้า ราษฎรที่เคยซื้อขายผักบุ้งมาแต่ก่อนต่างได้รับความเดือดร้อนจึงนำความไปแจ้งต่อทางการแต่ไม่มีข้าราชการผู้ใดนำความขึ้นกราบทูลฯ เนื่องจากนายสังข์กล่าวอ้างว่าเก็บภาษีผักบุ้งเข้าพระคลัง (แต่นายสังเก็บภาษีเข้าส่วนตัว) ตลอดระยะ 3 เดือนนายสังข์เก็บภาษีผักบุ้งได้ถึง 400 ชั่งเศษ (หรือ 32,000 บาท)
ปรากฎใน ปูมโหร ว่า:-
ศักราช ๑๑๒๔ มะเมีย จัตวาศก ทําภาษีผักบุ้ง
วันหนึ่ง สมเด็จพระที่นั่งสุริยาศน์อมรินทร์ทรงพระประชวรบรรทมไม่หลับโปรดจะทอดพระเนตรละครให้ทรงพระเกษมสำราญ จึงมีรับสั่งให้หาละครเข้าไปเล่น ละครมีผู้เล่น 2 คนคือ นายแทน เล่นเป็นตัวจำอวดฝ่ายชาย และ นายมี เล่นเป็นตัวจำอวดฝ่ายหญิง เมื่อเล่นบทผูดมัดจะเร่งเอาเงินค่าผูกคอ
นายมีจึงร้องเล่นว่า :-
จะเอาเงินมาแต่ไหนจนจะตาย แต่เก็บผักบุ้งขายยังมีภาษี
นายมีร้องเล่นอย่างนี้ซ้ำ 2-3 หน จนสมเด็จพระที่นั่งสุริยาศน์อมรินทร์ทรงประหลาดพระทัยจึงทรงตรัสถามมูลเหตุ นายแทน และนายมีทั้ง 2 คนจึงกราบทูลถวายถึงความเดือดร้อนที่นายสังข์บังอาจเก็บภาษีผักบุ้ง พระองค์ทรงฟังแล้วก็ทรงพระพิโรธ จึงมีรับสั่งให้เสนาบดีกรมพระคลังคืนเงินแก่ราษฎร ส่วนนายสังข์เดิมพระองค์จะทรงให้ประหารชีวิตแต่พระพิโรธลดลงก็โปรดให้ยกเว้นโทษประหารชีวิตไว้
เหตุการณ์ในรัชสมัย > โรคฝีระบาดระหว่างเสียกรุงครั้งที่ 2

ดูเพิ่ม: การเสียกรุงศรีอยุธยาครั้งที่สอง
เมื่อ พ.ศ. 2308 ปีระกา หลังจากกองทัพของเนเมียวสีหบดีและมังมหานรธายกทัพมาสมทบด้วยกันที่กรุงศรีอยุธยา และเริ่มเข้าประชิดล้อมกรุงศรีอยุธยาไว้ได้ทุกด้าน ในพระนครผู้คนอดอยาก ปรากฏว่ามีข้าราชการ และชาวกรุงศรีอยุธยาหลบหนีรอดจากพระนครจำนวนมากไปตามหัวเมืองต่างๆ ระหว่างเสียกรุงครั้งที่ 2 พระราชพงศาวดารพม่า ว่า :- "ขุนนางพากันหลบเหลื่อมหนีไปเสียแล้วก่อนเสียกรุงโดยมาก" โดยเฉพาะเมืองพิษณุโลกหัวเมืองเหนือซึ่งมิได้เสียเมืองแก่พม่า ข้าราชการและชาวกรุงศรีอยุธยาทราบกิตติศัพท์ของเจ้าพระยาพิษณุโลก (เรือง) ว่าเป็นคนเข้มแข็งจึงรักษาเมืองพิษณุโลกไว้ได้ จึงพากันหลบหนีไปเมืองพิษณุโลกจำนวนมาก ระหว่างที่ชาวกรุงศรีอยุธยากำลังหลบหนีพม่าได้ก็เกิดโรคฝี (ไข้ทรพิษ) ระบาด มีผู้คนล้มตายมาก
จดหมายเหตุโหร ตำราพระยาโหราธิบดี (เถื่อน) เจ้ากรมโหรหลวง กล่าวว่า :-
ศักราช ๑๑๒๗ ปีระกา เศษ ๓ ไอ้พม่าล้อมกรุง ชนออกฝีตายมากแล
พระราชกรณียกิจ

ในทัศนะของสุเนตร ชุตินธรานนท์ มีความเห็นว่า ผู้ชำระพงศาวดารไทยไม่ได้ระบุพระราชกรณียกิจของพระเจ้าเอกทัศ ซ้ำยังกล่าวพาดพิงในแง่ร้ายอยู่บ่อยครั้ง หากแต่ในหลักฐานทางประวัติศาสตร์อื่น ๆ กลับมีการกล่าวถึงพระมหากษัตริย์พระองค์นี้อย่างชื่นชม
คำให้การชาวกรุงเก่า ปรากฏความว่า "[พระมหากษัตริย์พระองค์นี้] ทรงพระกรุณากับอาณาประชาราษฎร์ทั้งปวง แผ่เมตตาไปทั่วสารพัดสัตว์ทั้งปวง"
ใน คำให้การขุนหลวงวัดประดู่ทรงธรรม ปรากฏความว่า "พระองค์ตั้งอยู่ในธรรมสุจริต บพิตรเสด็จไปถวายนมัสการพระศรีสรรเพชทุกเพลามิได้ขาด พระบาทจงกรมอยู่เป็นนิจ บพิตรตั้งอยู่ในทศพิธสิบประการ แล้วครอบครองกรุงขันธสีมา ทั้งสมณพราหมณ์ก็ชื่นชมยินดีปรีเปนศุขนิราชทุกขไภย ด้วยเมตตาบารมีทั้งฝนก็ดีบริบูรณภูลความศุกมิได้ดาล ทั้งข้าวปลาอาหารและผลไม้มีรสโอชา ฝูงอาณาประชาราษฎร์และชาวนิคมชนบทก็อยู่เยนเกษมสานต์ มีแต่จะชักชวนกันทำบุญให้ทาน และการมโหรสพต่าง ๆ ทั้งนักปราชผู้ยากผู้ดีมีแต่ความศุกที่ทุกขอบขันธสีมา"
นอกจากนี้ จากหลักฐานทั้งสอง ยังได้กล่าวถึงพระราชกรณียกิจที่สำคัญของพระเจ้าเอกทัศ เช่น ทรงออกพระราชบัญญัติเครื่องชั่ง ตวง วัดต่าง ๆ, มาตราเงินบาท สลึง เฟื้องให้เที่ยงตรง และโปรดให้ยกเลิกภาษีอากรต่าง ๆ เป็นเวลา 3 ปี รวมทั้ง "ทรงทำนุบำรุงพระพุทธศาสนา บ้านเมืองสงบ การค้าขายเจริญ ทรงบริจาคพระราชทรัพย์ให้แก่คนยากจนจำนวนมาก"
พระราชกรณียกิจด้านการศาสนา ทรงทำนุบำรุงพระพุทธศาสนา โปรดให้หล่อพระพุทธรูปขนาดเท่าพระองค์ และบริจาคทรัพย์ทำการเฉลิมฉลองพระพุทธรูปแล้วอัญเชิญพระพุทธรูปพระองค์นั้นไปยังวัดวิหารหลวงวัดพระศรีสรรเพชญ์ ในช่วงต้นรัชกาล ทรงบริจาคพระราชทรัพย์เพื่อสร้างพระอารามขึ้นมา 2 แห่ง คือ วัดละมุด และวัดครุฑธาราม และยังพระราชดำเนิน ไปนมัสการพระพุทธบาทสระบุรีเป็นประจำทุกปีอีกด้วย และเมื่อยามสงบสุข พระองค์โปรดทำบุญบริจาคทรัพย์ให้แก่ผู้ยากไร้เป็นประจำเช่นกัน
พระราชโอรสธิดา

บัญชีพระนามเจ้านาย ในคำให้การชาวกรุงเก่า ระบุว่าพระเจ้าเอกทัศมีพระราชโอรสธิดา 5 พระองค์
ประสูติแต่กรมขุนวิมลพัตร พระอัครมเหสี คือ
เจ้าฟ้าหญิงสิริจันทรเทวี (ศรีจันทเทวี)
ประสูติแต่เจ้าจอมมารดาเพ็ง พระสนมเอก มี 2 พระองค์ คือ
พระองค์เจ้าหญิงสตันสรินทร์ (ประพาลสุริยวงศ์)
พระองค์เจ้าชายประเวศกุมาร (ประไพกุมาร)
ประสูติแต่เจ้าจอมมารดาแม้น พระสนมเอก มี 2 พระองค์ คือ
พระองค์เจ้าหญิงสูรา (รุจจาเทวี)
พระองค์เจ้าชายสุทัศน์ (กุมารา)
ส่วน บัญชีรายพระนามพระราชวงศ์และข้าราชการสยามที่พม่าว่าจับไปได้จากกรุงศรีอยุธยา เมื่อกรุงเสียในปี พ.ศ. 2310 ระบุรายพระนามเจ้านายว่ามีพระราชชายา 4 พระองค์ และมีพระราชโอรส-ธิดา 7 พระองค์ในสมเด็จพระที่นั่งสุริยาศน์อัมรินทร์ถูกจับไปยังพม่า ได้แก่
| --- | --- |
 พระราชชายา พระนางเมาฬี (หรือเม้า)  หม่อมมิ่ง  หม่อมศรี  หม่อมสิลา:  พระราชบุตร พระองค์เจ้าชายประเภท  พระองค์เจ้าชายสุรเดช  พระองค์เจ้าชายเศรษฐ์  พระองค์เจ้าหญิงประพิมพ์  พระองค์เจ้าหญิงน้อย  พระองค์เจ้าหญิงดอกมะเดื่อ  พระองค์เจ้าหญิงเลิศะตรา
ทัศนะ

ฝ่ายซึ่งเห็นว่าพระองค์มีพระราชประวัติความประพฤติไม่ดีก็ว่า ราษฎรไม่เลื่อมใสศรัทธาเพราะพระมหากษัตริย์ทรงประพฤติตนไม่เหมาะสม บ้านเมืองเกิดความระส่ำระสาย มีข้าราชการลาออกจากราชการอยู่บ้าง สังคมสมัยนั้นมีการกดขี่รีดไถ ข่มเหงรังแกราษฎรอย่างไม่เป็นธรรม เมื่อขุนนางชั้นผู้น้อยเห็นขุนนางชั้นผู้ใหญ่ทำก็เลียนแบบ ราษฎรและข้าราชการทั้งหลายหมดที่พึ่งจึงแตกความสามัคคี ดังที่บาทหลวงฝรั่งเศสได้เขียนจดหมายเหตุบันทึกไว้ว่า: "... บ้านเมืองแปรปรวน เพราะฝ่ายใน [พระราชชายา] ได้มีอำนาจเท่ากับพระเจ้าแผ่นดินผู้มีความผิดฐานกบฏ ฆ่าคนตายเอาไฟเผาบ้านเรือนจะต้องได้รับโทษถึงประหารชีวิต แต่ความโลภของฝ่ายในให้เปลี่ยนเป็นริบทรัพย์สิน ริบได้ก็ตกเป็นของฝ่ายในทั้งสิ้น พวกข้าราชการเห็นความโลภของฝ่ายใน ก็แสวงหาผลประโยชน์กับผู้ต้องหาคดีให้ได้มากที่สุดที่จะหาได้ จะได้แบ่งเอาบ้าง ความเดือดร้อนลำเค็ญก็ยิ่งทับถมราษฎรมากขึ้น...
"
ในประวัติศาสตร์ไทย พระเจ้าเอกทัศเป็นพระมหากษัตริย์ที่ถูกกล่าวถึงในแง่ร้ายเรื่อยมา และถูกจดจำในฐานะ "บุคคลที่ไม่มีใครอยากจะตกอยู่ในฐานะเดียวกัน" เหตุเพราะไม่สามารถป้องกันกรุงศรีอยุธยาให้พ้นจากข้าศึก ทั้งนี้ คนไทยที่เหลือรอดมาถึงสมัยธนบุรีและรัตนโกสินทร์ตอนต้นถือเอาว่า พระองค์ควรรับผิดชอบการเสียกรุงครั้งที่สองร่วมกับพระเจ้าอุทุมพร
ครั้ง พ.ศ. 2436 พระบาทสมเด็จพระจุลจอมเกล้าเจ้าอยู่หัวประชวรหนัก เหตุเพราะช้ำพระราชหฤทัยที่สยามยกดินแดนให้ฝรั่งเศสไป (วิกฤตการณ์ ร.ศ. 112) โดยทรงพระราชนิพนธ์บทกวีรำพันความทุกข์ร้อน และท้อพระทัยว่าจะถูกนินทาไปตลอดกาล ดังเช่นสองพระมหากษัตริย์ (พระเจ้าอุทุมพรและพระเจ้าเอกทัศ) ผู้ไม่อาจปกป้องกรุงศรีอยุธยาจากศัตรู ในช่วงนั้นก็ทรงพระราชนิพนธ์บทกวีรำพึงถึงความกลัดกลุ้มทุกข์ร้อน ทั้งกลัวว่าจะถูกติฉินนินทาไม่รู้จบสิ้น เหมือนสองกษัตริย์ผู้ไม่สามารถจะปกป้องกรุงศรีอยุธยาเอาไว้ได้จากข้าศึกศัตรู ความดังนี้
| 0 | 1 | 2 |
| --- | --- | --- |
| "เจ็บนานนึกหน่ายนิตย์ |  | มะนะเรื่องบำรุงกาย |
| ส่วนจิตบ่มีสบาย |  | ศิระกลุ้มอุราตรึง |
| 0 | 1 | 2 |
| --- | --- | --- |
| แม้หายก็พลันยาก |  | จะลำบากฤทัยพึง |
| ตริแต่จะถูกรึง |  | อุระรัดและอัตรา |
| 0 | 1 | 2 |
| --- | --- | --- |
| กลัวเป็นทวิราช |  | บ่ตริป้องอยุธยา |
| เสียเมืองจึงนินทา |  | บ่ละเว้นฤๅว่างวาย |
ในวัฒนธรรมสมัยใหม่

มีนักแสดงผู้รับบท สมเด็จพระที่นั่งสุริยาศน์อมรินทร์ ได้แก่
สุรสิทธิ์ สัตยวงษ์ จากภาพยนตร์เรื่อง อยุธยาที่ข้ารัก (2522)
ต้อย แอคเน่อร์ จากละครเรื่อง นิราศสองภพ (2545)
ศตวรรษ ดุลยวิจิตร จากละครเรื่อง ฟ้าใหม่ (2547)
วิทยา วสุไกรไพศาล จากละครเรื่อง บางระจัน (2558)
ปราปต์ปฎล สุวรรณบาง จากละครเรื่อง เชลยศึก (2560)
นพชัย ชัยนาม จากละครเรื่อง ศรีอโยธยา (2560)
ธิตินันท์ สุวรรณศักดิ์ จากละครเรื่อง สายโลหิต (2561)